stanford-oval/wikipedia huggingface dataset:
ציוד מגן אישי
סוגי ציוד מגן > ציוד מגן רפואי

השימוש בציוד מגן רפואי נעשה לרוב לפי הנחיות פנימיות של גורמי הבריאות המוסדיים ולעיתים אף בחקיקה והטלת תקנות מיוחדות (בייחוד בזמני מגפה).
מסכה רפואית מסכת פה ואף – מסכה זו נועדה להגן מפני החומר החלקיקי הנפלט או הנקלט בגוף האדם באמצעות מערכת הנשימה. המסכות הנפוצות הן מסכה רפואית ומסכה בתקן N95 בעלת סינון גבוה של 95% מהחלקיקים באוויר. השימוש במסכות אלו נפוץ במיוחד בבתי חולים, מרפאות וחדרי ניתוח אולם נעשה בו שימוש נרחב גם באזורים שבהם יש התפרצות של מגפות הנישאות באוויר. בעת מגפת הקורונה נעשה שימוש נרחב כולל הטלת חובה חוקית לעטיית מסכה במרחב הציבורי.
מסכת פנים – מסכת פנים (או משקף פנים) נועדה לספק שכבת הגנה נוספת מעבר להגנה של מסכת פה ואף בהיותה מכסה את כל הפנים באמצעות חומר פלסטי שקוף. השימוש במסכות אלו נעשה בעת טיפול בחולים הנמצאים בבידוד או בעת ביצוע טיפול שעשויה להתרחש בו התזה של נוזל נגוע או מסוכן.
כפפה חד-פעמית לטיפולים רפואייםכפפות – כפפה רפואית נועדה להגן על מעבר חומרים מזוהמים במגע בין מטפל למטופל. הכפפה עשויה מפולימרים שונים הכוללים לטקס, גומי ניטריל, פוליוויניל כלוריד וניאופרן. הכפפות משוחות לעיתים באבקה מעמילן תירס להקלה על חבישתם. השימוש בכפפה נעשה כמעט בכל הליך רפואי הכולל מגע ידני.
חלוק – חלוק רפואי נועד להגן מפני מעבר של חומרים מזהמים מבגדיו של מטפל לסביבתו של המטופל. החלוק נלבש לפני תחילת האינטראקציה עם המטופל ומוסר לאחריו והשימוש בו נעשה בעיקר בעת טיפול בעל סיכון גבוה. ישנם חלוקים מלאים הבנויים בצורת חליפה מלאה וישנם חלוקים קדמיים המכסים את חלק הגוף הקדמי והזרועות. חלוקים רב פעמיים עוברים חיטוי בין שימוש לשימוש וחלוקים חד פעמיים מושמדים לאחר הטיפול.
כיסוי שיער וכיסוי נעליים – בדומה לחלוק הרפואי גם כיסוי השיער (HOOD) וכיסוי הנעליים נועדו למנוע מעבר של חומרים מזהמים שנדבקו לשערו ולנעליו של המטפל אל סביבת המטופל. השימוש בציוד מגן זה נעשה בסביבת עבודה בעלת סטריליות גבוהה כגון חדרי ניתוח.
מגן קרינה – מכשירים רפואיים שונים המבצעים בדיקות בלתי פולשניות כדוגמת רנטגן פולטים קרינה מסוכנת העשויה לגרום לכוויות, נזק תרמי ואף סרטן. כדי לצמצם את החשיפה לקרינה זו, מעבר לבידוד מרחב הבדיקה והרחקת גורמים שאינם נדרשים בה, מכוסים הבודק והנבדק בסינרי עפרת המכסים את האזורים הרגישים לקרינה בגוף ושחשיפתם אינם הכרחית לצורך הבדיקה.
סוגי ציוד מגן > ציוד מגן בעבודת כפיים

בעת ביצוע עבודת כפיים ישנם סיכונים אישיים רבים הנובעים מהקרבה למיכון הנדסי או חשמלי, עבודה בגובה, תקלות, תאונות ועוד. שימוש בציוד מגן מותאם לאופי העבודה והסיכונים הכרוכים בה מיועדים להפחתת הסיכון ולצמצום הפציעות והאבדות בנפש כתוצאה מתאונות עבודה.
במדינת ישראל השימוש בציוד מגן אישי בעבודה הוא חובה חוקית החלה על המעסיק ועל ממונה הבטיחות בכל אתר בניה ומוסדרת ב"תקנות הבטיחות בעבודה (ציוד מגן אישי)". לחובה זו נלווית גם אחריות פלילית.
קסדת ראש – קסדה מיועדת להגנה מפני נפילת אדם מגובה או נפילת חפץ מגובה, על ראשו של העובד או פגיעת אלמנטים חדים במהלך תנועה באזור העבודה.
כפפות – כפפה מיועדת הגנת על כפות הידיים ולעיתים גם על הזרועות בעת העבודה. סוגי הכפפות משתנים בהתאם לסוג העבודה:
כפפות ריתוך – עשוית מעור או גומי עבה ומכסות את כפות הידיים וחלק מהזרוע. מטרתן היא להגן מפני מגע של זיקים וחלקי מתכת לוהטים בידיו של הרתך.
כפפות לעבודה עם חומרים חדים – עשויות מבד, מעור או מגומי ומיועדות להגנה על היד בעת ביצוע עבודה הכוללת מגע אינטסיבי עם חומרים חדים כגון - מתכות, עץ גולמי, שבבים, ציוד מכני ועוד.
כפפות לעבודה עם חומרים מסוכנים – עשויות מבד או גומי ומצופות בניטריל מיועדות להגנה על היד בעת עבודה עם חומרים כימיים מסוכנים.
כפפות תרמיות – עשויות מבד או גומי ומיועדות להגנה על היד בעת ביצוע עבודה בתנאים קר או חום קיצוניים, או במגע עם חומרים בטמפרטורות קיצוניות.
כפפות מבודדות זרם – עשויות מחומר בעל התנגדות חשמלית ומיועדות להגנה על הגוף בעת ביצוע עבודות חשמל.
רתמה – מיועדת להגנה מפני נפילה בעת ביצוע עבודות בגובה. את הרתמה לובשים על אזור החלציים והיא מעוגנת למספר אלמנטים קבועים במרחב כך שמקרה של מעידה או נפילת משטח העבודה תימנע נפילת העובד לקרקע.
מסכת פה ואף (נשמית) – מסכת סינון אוויר מיועדת להגנה על מערכת הנשימה מפני חדירת חומרים מסוכנים. השימוש במסכה נעשה בעבודה עם חומרים אבקתיים שונים, התזות, חומרים נדיפים מסוכנים וכדומה. סוג המסכה ורמת ההגנה מותאמות לסוג הסיכון.
מגן פנים – מיועד להגנה על אזור הפנים בעת עבודה עם שבבים מעופפים וחומרי התזה. צורת מגן הפנים והחומר ממנו הוא עשוי משתנים לפי סוג העבודה וההגנה הנדרשות.
משקפי מגן – מיועדים להגנת העיניים מפני שבבים הניתזים במהלך עיבוד חומרים, הגנה מפני חיכוך בחומרים חדים והגנה מפני קרינה. קיימים שני סוגים עיקריים של משקפיים:
משקפי מגן מפני חדירת חומרים העשויים לרוב מפלסטיק קשיח ולעיתים עטופים בבד הנצמד אל העור ומונע חדירת אבק או שבבים אל תוך העין.
משקפי סינון קרינה עשוי מחומר כהה המסנן את הקרינה ומונע פגיעה בראיה.
מגיני אזניים – מיועדים להגנת האזניים באמצעות הפחתת רעש חיצוני הנובע ממיכון הנדסי או חשמלי הפועל בקרבת העובד. קיימים שני סוגים עיקריים של מגינים:
חיצוני – המורכב על הקודקוד ומכסה את האזנים.
פנימי – העשוי מחומר גמיש הנדחס אל תעלת האוזן.
ברכיות – ברכיה היא מעין כרית הנחבשת על הברך ומיועדת להגנה על הרגל מפני עבודות הדורשות כריעה ממושכת כגון ריצוף.
נעלי עבודה – הם נעליים המכילות שכבות הגנה בסוליית הנעל מפני דריכה על חפצים חדים ובחלקן הקדמי מותקנת "כיפת ברזל" להגנה על הרגל מפני נפילת חפצים כבדים. אצל חשמלאים עשויות הנעלים מחומרים נוגדי הולכה להפחתת הסיכון להתחשמלות.
סוגי ציוד מגן > ציוד מגן לנהיגה ולפעילות ספורטיבית

בעת נהיגה על רכב דו גלגלי או פעילות ספורטיבית נחשף הגוף לסכנות של התנגשות, חבטה או החלקה העשויות לגרום לנזק משמעותי. כדי לצמצם את הפגיעה קיימים מספר סוגים של מיגון:
חליפת רכיבה – מיועדת לשימוש בעת רכיבה על רכב דו גלגלי כדוגמת אופנוע או אופניים. ישנן חליפות המכסות חלק מפלג הגוף העליון, יש כאלה המכסות את כל פלג העליון ויש המכסות גם את הרגליים. החליפות עשויות מחומר נוגד חיכוך המיועד להגנה על הגוף מפני החלקה ובחלקן משולבים גם רכיבי ריפוד הנועדים לספוג חבטה ישירה בעת התנגשות.
קסדת ראש – ישנן מספר סוגים של קסדות:
קסדה של רוכב אופנועקסדת רכיבה – מיועדת לשימוש בעת רכיבה על רכב דו גלגלי כדוגמת אופנוע או אופניים. ובמדינות רבות לרבות ישראל חובה לחבוש אותה בעת הנהיגה. הקסדה עשויה מחומר חיצוני קשיח וחומר פנימי בולם זעזועים ונועדה להגן על הראש מפני חבטה והחלקה.
קסדת ספורט – מיועד להגנה על הראש בעת ביצוע פעילות ספורטיבית בענפים הכוללים מגע אלים כגון פוטבול, היאבקות ואגרוף. וכן בענפי ספורט אתגרי כדוגמת סקי, טיפוס וגלישת הרים, צניחה ועוד.
כפפות לרכיבה על אופניים כפפות – מיועדות להגנה על כפות הידיים והאצבעות בעת רכיבה או פעילות ספורטיבית אגרסיבית. קיימים מספר סוגים של כפפות:
כפפות רכיבה – מיועדות להגן על היד מפני קור, רטיבות ואף החלקה. הכפפה עשויה מחומר גמיש, עמיד למים ונוגד חיכוך. חלק מהכפפות כוללות גם ריפוד והקשחה שמטרתם להגביר את ההגנה על כף היד.
כפפות אגרוף – מיועדות להגנה על כף היד והאצבעות בעת היאבקות ספורטיבית לענפיה השונים. כפפות האגרוף משתנות מענף לענף, ובחלקן מכוסות האצבעות במלואן ובחלקן הן חשופות.
מגיני ידיים – מיועדים להגן על הזרוע ועצם האמה בעת היאבקות. השימוש במגן אמה נפוץ בטאקוונדו.
מגיני רגליים – בדומה לחליפת רכיבה, מיועדים להגן על הגוף בעת רכיבה או פעילות ספורטיבית אינטנסיבית מפני חבלות. קיימים מספר סוגי של מגיני רגליים:
מגן שוק – מיועד להגן על הרגל מפני סדק או שבירה. מגן זה נפוץ בייחוד בכדורגל ובתחום ההאיבקות.
ברכיות – מיועדות להגן על הברך בעת נהיגה ברכב דו גלגלי, גלישה ושימוש בגלגליות.
מגן שיניים לפני התאמה מגן שיניים – מיועד להגן על השיניים בעת ביצוע פעילות ספורטיבית העשויה לכלול התנגשות או מכה לאזור הפנים. מגן השיניים עשוי גומי והוא משמש בתחומי ספורט שונים כגון: כדורסל, רוגבי, הוקי, וכדורעף וכן בתחום ההיאבקות.
הערות שוליים

↑  משרד הבריאות, SF01 - נוהל בטיחות במוסדות רפואה
↑  סקר חדש: באילו מדינות לא משתמשים במסיכות - ואיפה לא יוצאים החוצה בלעדיהן, באתר כלכליסט, 14 ביולי 2020
↑  משרד הבריאות, SF01 - נוהל בטיחות במוסדות רפואה, עמ' 282 ועוד
↑  משרד הבריאות, SF01 - נוהל בטיחות במוסדות רפואה, עמ' 312 ועוד
↑  משרד הבריאות, SF01 - נוהל בטיחות במוסדות רפואה, עמ' 317 ועוד
↑  משרד הבריאות, SF01 - נוהל בטיחות במוסדות רפואה, עמ' 209
↑  משרד הבריאות, SF01 - נוהל בטיחות במוסדות רפואה, עמ' 154 ועוד
↑  אל תגידו 'יהיה בסדר', באתר ynet, 7 במאי 2017
↑  יעקב מאירסון, אילו כפפות מבודדות לעבודות חשמל קיימות וכיצד בוחרים?, באתר המוסד לבטיחות וגיהות, ‏22 בינואר 2018
↑  תקנות - קסדות, באתר הרשות הלאומית לבטיחות בדרכים, ‏19 ביולי 2017
| --- | --- |
בקרת זהויות :  NLI: 987013157615205171  GND: 4180259-7  LCCN: sh85027158  NKC: ph124660 
רתמה לטיפוס וגלישה
ברכית המיועדת לשימוש רצפים
כפפות לרכיבה על אופניים
מרים הופקינס

| --- | --- |

מרים הופקינס, 1932
 לידה:  18 באוקטובר 1902 סוואנה, ארצות הברית 
 פטירה:  9 באוקטובר 1972 (בגיל 69) ניו יורק, ארצות הברית 
 מקום קבורה:  Oak City Cemetery 
 מדינה:  ארצות הברית 
 תקופת הפעילות:  מ-1921 
 מקום לימודים:  קולג' גודארד 
 בן או בת זוג:  אנטולי ליטבק (1937–1939) 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
אלן מרים הופקינס (באנגלית: Ellen Miriam Hopkins;‏ 18 באוקטובר 1902 – 9 באוקטובר 1972) הייתה שחקנית קולנוע וטלוויזיה אמריקאית הידועה בשל רבגוניותה. ב-1930 חתמה עם חברת סרטי פרמאונט ועבדה עם ארנסט לוביטש, ג'ואל מק'קרי ורבים אחרים. היה לה סכסוך מתוקשר עם השחקנית בטי דייוויס. בהמשך הייתה הופקינס חלוצה בהופעות בדרמות טלוויזיוניות. הופקינס הייתה מארחת הולווידית בולטת שנעה בחוגים אינטלקטואלים ויצירתיים.
ביוגרפיה

הופקינס נולדה בעיר סוואנה שבמדינת ג'ורג'יה להומר הופקינס ואלן קוטלר, וגדלה בביינברידג' הקרובה לגבול אלבמה. הייתה לה אחות בכורה בשם רובי. סבא רבא שלה מצד אמה היה ראש העיר ביינברידג', ועזר להקים את כנסיית סנט ג'ון האפיסקופלית בעיר, שם הופקינס שרה במקהלה.
ב-1909 חייתה זמן מה במקסיקו. אחרי שהוריה התגרשו, עברה יחד עם אמה לסירקיוז שבמדינת ניו יורק, כדי להיות קרוב לדוד שלה, תומאס קרמר הופקינס, ראש המחלקה לגאולוגיה באוניברסיטת סירקיוז.
היא למדה בסמינר גודארד בבאר (Barre) שבוורמונט, ובאוניברסיטת סירקיוז בניו יורק. היא התרחקה מאביה, וכאשר בגיל 19 הגישה בקשה לדרכון עבור סיור הופעות בדרום אמריקה, היא רשמה את כתובתה כ"לא ידוע".
ביוגרפיה > קריירה

בגיל עשרים הייתה הופקינס נערת מקהלה בעיר ניו יורק. בשנת 1930 חתמה על חוזה עם חברת הסרטים סרטי פרמאונט, והופיעה בסרטה הראשון "Fast and Loose". ב-1931 זכתה להצלחה בהופעתה בסרט האימה "ד"ר ג'קיל ומיסטר הייד", בתפקיד איווי פירסון, פרוצה שמסתבכת עם ג'קיל ועם הייד. הופקינס קיבלה ביקורות נלהבות, אבל בגלל הדמות שגילמה והמחלוקות שהסרט היה עלול לעורר, קוצצו הסצנות בהשתתפותה, ובגרסה הרשמית היא מופיעה על המסך בערך חמש דקות.
עם זאת הקריירה שלה התקדמה במהירות וב-1932 הופיעה בסרטו של ארנסט לוביטש "צרות בגן עדן", בו הוכיחה את קסמה ואת שנינותה בדמות הכייסת היפה והקנאית. בתחילת שנות השלושים של המאה העשרים, טרום קוד ההפקה ההוליוודי, שיחקה הופקינס בסרטים ""הסגן המחייך", "סיפורה של טמפל דרייק" ו-"Design for Living" שכולם הצליחו בקופות וזכו לשבחי הביקורת. סרטים אלה נחשבו לנועזים לתקופתם בסרט "סיפורה של טמפל דרייק" נראתה סצנת אונס, ובסרט "Design for Living" בכיכובם של פרדריק מארץ' וגרי קופר מתואר מנאז' א-טרואה. בהמשך אותו עשור זכתה עוד להצלחה בקומדיה הרומנטית "הנערה העשירה בתבל" (1934), הדרמה ההיסטורית "בקי שארפ" (1935), עליו הייתה מועמדת לפרס אוסקר לשחקנית הטובה ביותר, "חוף ברברי" (1935), "אלה השלושה" (1936) ו-"The Old Maid" (מ-1939).
הופקינס הייתה אחת השחקניות הראשונות שהוצע להן התפקיד של אלי אנדרוז בסרט "זה קרה לילה אחד" (1934). אבל היא דחתה את התפקיד וקלודט קולבר לוהקה לבסוף. היא עשתה מבחן בד לתפקיד של סקרלט או'הרה בסרט "חלף עם הרוח", והיה לה יתרון בהיותה ילידת ג'ורג'יה, אבל את התפקיד קיבלה ויוויאן לי. הן קולבר והן לי זכו בפרס אוסקר על תפקידיהן.
להופקינס היו מריבות מתוקשרות עם יריבתה השחקנית בטי דייוויס. הופקינס האמינה שלדייוויס הייתה פרשת אהבים עם בעלה אנטון ליטוואק. הן כיכבו יחד בשני סרטים "The Old Maid" (ב-1939) ו-"Old Acquaintance" (מ-1943). דייוויס הודתה שהיא נהנתה מהסצנה בה היא מטלטלת את הופקינס בחוזקה, כשהופקינס מעלה נגדה האשמות בלתי מבוססות. השתיים גם הצטלמו בזירת אגרוף עם כפפות כשהבמאי וינסנט שרמן נמצא ביניהן.
אחרי הסרט "Old Acquaintance" לא שיחקה הופקינס בקולנוע עד ל-1949 אז הופיעה בסרט "היורשת" בתפקיד הדודה של הדמות הראשית. ב-1951 שיחקה בקומדיה של מיטשל ליסן "The Mating Season" בהופעה קומית בדמות אמה של הדמות שגילמה ג'ין טירני. עוד שיחקה בסרט "הלחישה הרועמת" (שעת הילדים), שהמחזה עליו הוא מבוסס היה הבסיס גם לסרט "אלה השלושה" משנת 1936. בגרסה המחודשת שיחקה הופקינס בתפקיד הדודה של שירלי מקליין.
הופקינס הייתה חלוצה בהופעות בטלוויזיה. היא שיחקה בתוכניות טלוויזיה במשך שלושה עשורים, החל מסוף שנות הארבעים ועד סוף שנות השישים של המאה העשרים. היא השתתפה בתוכניות כגון "The Chevrolet Tele-Theatre" (מ-1949), "Pulitzer Prize Playhouse" (מ-1951), "Lux Video Theatre" (מ-1951 עד 1955), " The Outer Limits" (מ-1964) ובפרק בסדרה "The Flying Nun" (מ-1969).
להופקינס יש שני כוכבים בשדרת הכוכבים של הוליווד, האחד עבור סרטי קולנוע ברחוב ויין 1701, והשני עבור הופעותיה בטלוויזיה ברחוב ויין 1708.
ביוגרפיה > חיים אישיים

הופקינס התחתנה והתגרשה ארבע פעמים: בעלה הראשון היה השחקן ברנדון פיטרס, השני היה הטייס והתסריטאי אוסטין פרקר, השלישי הבמאי אנטול ליטבק, והרביעי כתב המלחמה ריימונד ב. ברוק. ב-1932 אימצה הופקינס בן, את מייקל ט. הופקינס (29 במרץ 1932 – 5 באוקטובר 2010).
היא הייתה ידועה בשל המסיבות האלגנטיות שערכה שאליהן הוזמנו אינטלקטואלים ואמנים.
היא תמכה במפלגה הדמוקרטית ובנשיא פרנקלין דלאנו רוזוולט.
הופקינס נפטרה בניו יורק מהתקף לב תשעה ימים לפני יום הולדתה השבעים. היא נקברה בבית הקברות אוק סיטי בביינברידג' שבג'ורג'יה.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1928 |  | The Home Girl |  | סרט קצר |
| 1930 |  | Fast and Loose | מריון לנוקס | סרט הבכורה של הופקינס |
| 1931 | הסגן המחייך | The Smiling Lieutenant | הנסיכה אנה |  |
| 1931 | 24 שעות | 24 Hours | רוזי דאגן |  |
| 1931 | ד"ר ג'קיל ומיסטר הייד | Dr. Jekyll and Mr. Hyde | איווי פירסון |  |
| 1932 |  | Two Kinds of Women | אמה קרול |  |
| 1932 |  | Dancers in the Dark | גלוריה בישופ |  |
| 1932 |  | The World and the Flesh | מריה יסקאיה |  |
| 1932 | צרות בגן עדן | Trouble in Paradise | לילי | סרט בבימויו של לוביטש |
| 1933 |  | The Story of Temple Drake | טמפל דרייק |  |
| 1933 |  | The Stranger's Return | לואיז סטאר |  |
| 1933 |  | Design for Living | גילדה פארל | סרט בבימויו של לוביטש |
| 1934 |  | All of Me | לידיה דארו |  |
| 1934 |  | She Loves Me Not | קורלי פלג |  |
| 1934 |  | The Richest Girl in the World | דורותי האנטר | הראשון מבין חמישה סרטים יחד עם מק'קרי |
| 1934 |  | Hollywood on Parade No. B-1 | בתפקיד עצמה | סרט קצר |
| 1935 | בקי שארפ | Becky Sharp | בקי שארפ | מועמדות לפרס אוסקר לשחקנית הטובה ביותר |
| 1935 |  | Barbary Coast | מרי "סוואן" רולדג' | הסרט השני יחד עם מק'קרי |
| 1935 |  | Splendor | פיליס מנינג לורימור | הסרט השלישי יחד עם מק'קרי |
| 1936 | אלה השלושה | These Three | מרתה דובי | עיבוד של המחזה "שעת הילדים" מאת ליליאן הלמן הסרט הרביעי יחד עם מק'קרי |
| 1936 |  | Men Are Not Gods | אן ויליאמס |  |
| 1937 | האישה אשר אהבתי | The Woman I Love | מאדאם הלן מאורי |  |
| 1937 |  | Woman Chases Man | וירג'יניה טראביס | הסרט האחרון יחד עם מק'קרי |
| 1937 |  | Wise Girl | סוזן "סוזי" פלטשר |  |
| 1939 |  | The Old Maid | דליה לוול רלסטון | הסרט הראשון ששיחקה לצדה של בטי דייוויס |
| 1940 |  | Virginia City | ג'וליה היין | לצדו של ארול פלין |
| 1940 |  | Lady with Red Hair | גברת לזלי קרטר |  |
| 1942 | האם הבוגדת | A Gentleman After Dark | פלו מרטון |  |
| 1943 |  | Old Acquaintance | מילי דרייק | הסרט השני ששיחקה לצדה של בטי דייוויד |
| 1949 | היורשת | The Heiress | לוויניה פנימן | מועמדות לפרס גלובוס הזהב לשחקנית המשנה הטובה ביותר - סרט קולנוע |
| 1951 | החותנת בירח הדבש | The Mating Season | פראן קארלטון |  |
| 1952 |  | The Outcasts of Poker Flat | גברת שיפטון / הדוכסית |  |
| 1952 | האחות קרי | Carrie | ג'ולי הרסטווד |  |
| 1961 | הלחישה הרועמת | The Children's Hour | לילי מורטר | הופקינס שיחקה בעיבוד המקורי של המחזה "שעת הילדים" בסרט בשם "אלה השלושה" בתפקיד מרתה דובי |
| 1964 | פאני היל | Fanny Hill | גברת מוד בראון |  |
| 1966 | רדיפה | The Chase | גברת ריבס | הופקינס גילמה את אמו של הדמות שגילם רוברט רדפורד |
| 1970 |  | Savage Intruder | קתרין פרקר | סרטה האחרון של הופקינס |
הערות שוליים

↑  Obituary Variety, October 11, 1972, p. 71.
↑  St. John's Episcopal Church, Bainbridge, GA
↑  "Miriam Hopkins (1902-1972)". Georgiaencyclopedia.org. 28 באוגוסט 2013. נבדק ב-17 באוקטובר 2015. {{cite web}}:  (עזרה)
1 2  Profile, archives.syr.edu; accessed June 27, 2015
↑  [Ancestry.com] U.S. Passports Applications, 1795-1925, "Meriam Hopkins, Passport Issue Date 30 January 1922"
↑  Profile, allanellenberger.com; accessed June 27, 2015.
↑  Profile, imdb.com;  accessed June 27, 2015.
↑  Wiley, Mason; Damien Bona (1987). Inside Oscar: The Unofficial History of the Academy Awards. Ballantine Books. p. 54. ISBN 0-345-34453-7.
↑  Soares, Andre (3 בדצמבר 2006). "Miriam Hopkins Biography in the Works". Alternative Film Guide. {{cite web}}:  (עזרה)
↑  Michael Janeway (22 באוגוסט 2009). The Fall of the House of Roosevelt: Brokers of Ideas and Power from FDR to LBJ. Books.google.com. נבדק ב-17 באוקטובר 2015. {{cite book}}:  (עזרה)
| --- | --- |
בקרת זהויות :  NLI: 987007424037805171  BNE: XX1168011  BnF: cb13895320g (data)  CANTIC: a11620511  GND: 103694851X  ISNI: 0000 0001 1665 6870  LCCN: n85262599  NKC: xx0171521  NTA: 355594595  SNAC: w6805mrh  SUDOC: 094194688  VIAF: 69115778   WorldCat (עם VIAF): 69115778 
הופקינס והרברט מרשל בתמונת יחצנות של הסרט "צרות בגן עדן" (1932)
המשחקים הגאים בפריז (2018)

| --- | --- |
סמל המשחקים הגאים בפריז
סמל המשחקים הגאים בפריז
 עיר מארחת:  צרפת פריז, צרפת
 מדינות משתתפות:  91
 ספורטאים משתתפים:  10,317
 תחרויות:  36 ענפי ספורט, 17 אירועים תרבותיים
 טקס הפתיחה:  4 באוגוסט 2018
 טקס הנעילה:  12 באוגוסט 2018
 הערים שהתמודדו על האירוח:  לונדון, לימריק
 → קליבלנד-אקרון, 2014 הונג קונג, 2022 ← 
המשחקים הגאים בפריז (2018), הוא האירוע העולמי העשירי של תחרויות ספורט רב-ענפיות ואירועי תרבות מגוונים עבור נשים גברים המזהים עצמם כלהט"ב, שנערכו בין ה-4 ל-12 באוגוסט 2018 בפריז, צרפת.
סיסמת המשחקים הייתה "כולם שווים" (באנגלית: All Equal).
ארגון המשחקים > המכרז לבחירת עיר מארחת

על אירוח התחרות התמודדו הערים אמסטרדם, לונדון, לימריק, פריז וריו דה ז'ניירו. לונדון, לימריק ופריז הגיעו לשלב הסופי.
פריז הגישה מועמדותה בעבר ב-2005, לקראת המשחקים הגאים ב-2010 והפסידה לקלן, גרמניה. העיר התמודדה במקביל על אירוח המשחקים האולימפיים לקראת אולימפיאדת 2012, נכרז בו הפסידה בקרב צמוד ללונדון, והתקשתה להשקיע בשני המאמצים במקביל. לקראת 2018 הושם דגש על מיגור ההומופוביה בספורט בצרפת, והתגייסו לטובת אירוח המשחקים שרת הספורט הצרפתייה, ולרי פורניירו (צר'), וראש ממשלת צרפת, ז'אן-מארק ארו.
ארגון המשחקים > מתקנים

מהלך המשחקים נערכו 36 תחרויות ספורו שונו ו-17 אירועי תרבות בפריז ובאזור איל-דה-פראנס.
| תמונה | שם המתקן | שימוש |
| --- | --- | --- |
|  | בית עיריית פריז | "הכפר הגאה", אירועי תרבות ומסיבות |
|  | הארמון הגדול (צר') | טקסים וחגיגות |
|  | אצטדיון ז'או-בואן (צר') | טקסים וחגיגות |
אתרים נוספים בהם התחרו במשחקים כוללים אתרעי ספורט רבים ברחבי פריז וסביבתה, ארמון ורסאי ויער בולון.
השתתפות

במשחקים השתתפו 10,317 ספורטאים מ-91 מדינות.
השתתפות > משלחת ישראל

המשלחת הישראלית הגדולה ביותר עד כה, 46 ספורטאים.
טניס
גיל גבעוני
שחייה
משלחת של 22 שחיינים, חברי TLV Nemos - קבוצת השחייה הגאה של תל אביב.

התחרות נערכה בבריכת 25 מטר.
נועה קלרמן (קטגוריית גיל 30–34)
איתי איתמר (קטגוריית גיל 21–29)
גלעד קרוננברג (קטגוריית גיל 35–39)
שגיא קריספין (קטגוריית גיל 40–44)
אבי אורן (קטגוריית גיל 35–39)
שליחים (אבי אורן, גלעד קרוננברג, איתי איתמר וגלעד רונן)
שליחים (איתי איתמר - גב, אבי אורן - חזה, שגיא קריספין - פרפר ואריאל דרוקמן - חופשי)
שליחים (גלעד קרוננברג - גב, אבי אורן - חזה, טל קרמר - פרפר, גלעד רונן - חופשי)
תחרויות > ענפי הספורט

במשחקים הגאים ב-2018 נערכו תחרויות ב-36 ענפי ספורט ותרבות שונים.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|   אמנויות לחימה   אופניים   אתלטיקה   אגרוף   באולינג   בדמינטון   גולף   הוקי קרח |   הוקי שדה   החלקה אמנותית   החלקה מהירה   חתירה   טניס   טניס שולחן   טריאתלון   כדורגל |   כדוריד   כדורמים   כדורסל   כדורעף   כדורעף חופים   סופטבול   קפיצה למים   שחייה |   שחייה במים פתוחים   שחייה צורנית   ריצת מרתון   ריצה   ריקוד |  |  |  |  |
ראו גם

2014 בספורט
הערות שוליים

1 2  היסטוריית המשחקים הגאים, פדרציית המשחקים הגאים
↑  Paris hosts Gay Games amid surge in anti-gay aggression in France, רויטרס, 4 באוגוסט 2018 (באנגלית)
1 2  Gay Games-2018 : Paris veut prendre sa revanche sur Londres,‏ RTL,‏ 4 באוקטובר 2013 (בצרפתית)
1 2  רשימת המתקנים (בצרפתית)
↑  תמר שבק, פריז, "ההתרגשות בשמיים": המשחקים הגאים יצאו לדרך, באתר ynet, 5 באוגוסט 2018
↑  רשימת ענפי הספורט במשחקים הגאים ב-2018 (בצרפתית)
טקס הפתיחה של המשחקים הגאים באצטדיון ז'או-בואן (צר')
טקס הפתיחה של המשחקים הגאים
"הכפר הגאה" בבית עיריית פריז
XSPORT

| --- | --- |

 פרטי הערוץ
 מדינה:  אוקראינה 
 תאריך השקה:  22 בינואר 2012 
 שפה:  אוקראינית
 
 https://xsport.ua
 
XSPORT הוא ערוץ ספורט אוקראיני, הנחשב לאחד מערוצי הספורט הפופולריים במדינה. הערוץ החל בשידורי מבחן ב-16 בינואר 2012, ובשידורים מלאים מ-22 בינואר. הערוץ הפסיק את שידוריו ב-1 בינואר 2015, אך חידש את שידוריו ב-13 באפריל 2016, ב-DVB-T2, כמו גם מהלוויין Azerspace-1. ב-1 במאי 2016 החל לשדר מלוויין Astra 4A.
היסטוריה

ב-1 ביוני 2011 המועצה הלאומית לשידורי טלוויזיה ורדיו של אוקראינה החליטה להוציא רישיון לשידור מהלוויין לחברת Totveld LLC. במקביל פורסם כי הערוץ ייקרא "הוקי" ויתחיל לשדר בינואר-פברואר 2012. ב-18 באוגוסט 2011 זכה ערוץ הטלוויזיה במכרז של המועצה הלאומית וקיבל רישיון לשידור דיגיטלי.
ערוץ הטלוויזיה טען שהוא משדר בחדות גבוהה, אך לא נכלל ברשימת שמונת ערוצי הטלוויזיה שזכו במכרז לשידורי HD באוקראינה. אף על פי כן, הערוץ לא זנח את הרעיון לשידור ב-HD. תחילה תוכנן לשדר מהלוויין אסטרה 1G, אך בדצמבר הערוץ שינה את החלטתו לטובת לוויין עמוס. בנוסף לשינוי לוויין השידור, החליף הערוץ את הנהלתו. ב-16 בינואר 2012 החל ערוץ הטלוויזיה בשידורי מבחן מלוויין עמוס.
ב-22 בינואר 2012 החל הערוץ בשידורים סדירים בשידור חי של משחק ה-NHL אדמונטון - קלגרי, כשטקס ההשקה הרשמי התקיים באותו יום בארמון הספורט, ערב משחק האולסטאר של ליגת ההוקי המקצוענית.
בסוף מאי 2013 החליט בעלי הערוץ לחדש את הרישיון ולשנות את שם הערוץ ל-XSPORT, כמו גם להרחיב את קונספט השידור, המציג לא רק הוקי, אלא גם אירועי ספורט אחרים. ב-10 ביוני 2013 יצא לדרך מיתוג מחדש רשמי של הערוץ.
XSPORT ממקם את עצמו כערוץ ספורט המציע תכנים לקהל עם אורח חיים פעיל ואורח חיים בריא. יחד עם ספורט קלאסי - הוקי, אגרוף, אמנויות לחימה, אתלטיקה, טניס, שחייה, כדוריד, הערוץ מציע לצופיו תוכניות על ספורט אתגרי, דיג, תחרויות מהירות, מרוצי פורמולה "אקולוגיים", סנוקר, פוקר ותוכניות הקשורות לספורט.
בתנאי מלחמת האזרחים באוקראינה, המצב הכלכלי הקשה במדינה, חוסר היציבות של שער החליפין, החליט ערוץ הטלוויזיה XSPORT להשעות את שידורי הטלוויזיה שלו מ-1 בינואר 2015. צעדים כאלה היו קשורים לחוסר היכולת לגבש תקציב לרכישת תוכן זר באיכות גבוהה, אשר משולם בדולרים ואירו. לפיכך, הערוץ השעה את השידור כדי לייעל את העלויות הטכניות. באשר לשידור המקוון ולאתר הרשמי של ערוץ הטלוויזיה XSPORT, החלטה זו לא השפיעה על עבודתם ואלה המשיכו לתפקד. באתר האינטרנט המשיכו להודיע לאוהדים האוקראינים על אירועי ספורט באוקראינה ובעולם. בשנת 2014, המוצר המדורג ביותר של ערוץ הטלוויזיה XSPORT היה אליפות העולם בכדורסל, טורניר הטניס בווימבלדון, אליפות העולם בהוקי קרח, משחק האגרוף בין ואסילי לומצ'נקו וגארי ראסל ג'וניור, כמו גם שלבי טורניר האתלטיקה "ליגת היהלומים".
ב-13 באפריל 2016 חידשה XSPORT את שידורי הלוויין וברשת הדיגיטלית DVB-T2.
ב-9 בנובמבר 2017 עדכן ערוץ הטלוויזיה את הלוגו והעיצוב הגרפי שלו, שנעשו בצבעים צהובים וכחולים, כדגל המדינה.
XSPORT+

ב-1 ביולי 2021 החל שידור ערוץ הטלוויזיה השני "XSPORT+", המוקדש בעיקר לספורט אוקראיני. ערוץ הטלוויזיה משדר תחרויות ארציות ואירועי ספורט בינלאומיים בהשתתפות אוקראינים. הרשת כוללת טורנירים בהוקי, אגרוף, כדורעף, היאבקות, ספורט אלקטרוני, אמנויות לחימה מעורבות, היאבקות וספורט אחר.
לדברי נציגי הערוץ, XSPORT+ נוצרה כדי לתמוך בספורט הלאומי האוקראיני ולפתח תרבות צריכה של תוכן ספורט באוקראינה.
שידור > שידור יבשתי וכבלים

ערוץ הטלוויזיה משדר בחינם וללא תשלום דמי מנוי בחבילה דיגיטלית יבשתית ב-DVB-T2 עבור תושבי אוקראינה, שכן זכה במרכז לפריסה ארצית. משדר גם בחבילות של מפעילי הכבלים הגדולים באוקראינה כמו חברת ווליה, טריולאן, וברשתות אזוריות.
שידור > זכויות שידור

הוקי: אליפות העולם, U-20, ליגת ההוקי האוקראינית
אגרוף: Union Boxing Promotion, Sparta Boxing Promotions, KOTV Classics
MMA: ‏Pro Ukraine, Mix Fight Promotions, הפדרציה לאמנויות לחימה מעורבות באוקראינה, WWFC
כדורסל: אליפות העולם, יורובאסקט, ליגת העל האוקראינית בכדורסל
כדוריד: אליפות אירופה 2016
כדורגל: ליגת הכדורגל המקצוענית של אוקראינה וליגת הקטרגל
אוניברסיאדה